licentia poetica
Licentia poetica er det, at en digter sætter stilistiske, metriske eller andre æstetiske krav højere end faktiske kendsgerninger eller almindelig sprogbrug. Udtrykket bruges både positivt og negativt.
Det skyldes formentlig Seneca, der i Naturales Q. (2.44.1) kommenterer Ovids beskrivelse af Jupiters lette og tunge lyn i Metamorphoses som licentia poetica.